《得浩书自维扬至京将归矣》
宋代·林希逸

汝渡长江后，南来北客稀。梦寻骑鹤处，愁对钓鱼矶。

淮仆行方半，京书报欲归。抵家应一喜，稚女解牵衣。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。